# Eduroam

Eduroam (EDUcation ROAMing) és una iniciativa de l'associació de xarxes acadèmiques i de recerca europees, TERENA, per facilitar la mobilitat. Permet a qualsevol usuari d'una institució participant tenir accés a internet en qualsevol de la resta d'institucions que participen en aquesta iniciativa internacional. A més, en algunes institucions, el visitant pot tenir accés a d'altres recursos, com per exemple impressores sense necessitat d'un codi addicional. Les institucions interessades a afegir-se a Eduroam han de disposar d'un servidor Radius que permeti portar a terme l'autenticació dels usuaris en les seves peticions d'accés a la xarxa.

## Institucions participants

La llista de les institucions participants a Catalunya són:
* AQU, Agència per a la Qualitat del Sistema Universitari de Catalunya
* Barcelona Supercomputing Center
* Consorci Escola Tècnica d'Igualada
* Fundació Centre de Regulació Genòmica
* Consorci de Serveis Universitaris de Catalunya
* Centre Tecnològic de Telecomunicacions de Catalunya
* Escola d'Alta Direcció i Administració
* Escola Superior de Comerç Internacional
* Escola Superior de Música de Catalunya
* Eurecat (abans Fundació Barcelona Media
* Escola Universitària Salesiana de Sarrià
* Fundació i2CAT
* Institut de Ciències Fotòniques
* Institut Cartogràfic i Geològic de Catalunya
* Institut Català d'Investigació Química
* Institut de Recerca en Energia de Catalunya
* Institut de Recerca i Tecnologia Agroalimentàries
* Parc de Recerca Biomèdica de Barcelona
* Fundació Tecnocampus Mataró-Maresme
* Universitat Autònoma de Barcelona
* Universitat Abat Oliba CEU
* Universitat de Barcelona
* Universitat de Girona
* Universitat de Lleida
* Universitat Oberta de Catalunya
* Universitat Politècnica de Catalunya
* Universitat Pompeu Fabra
* Universitat Ramon Llull
* Universitat Rovira i Virgili
* Universitat de Vic - Universitat Central de Catalunya
* Xarxa Telemàtica Educativa de Catalunya

## Història

La iniciativa Eduroam va començar l'any 2003. Les proves inicials es van fer entre cinc institucions localitzades a Holanda, Finlàndia, Portugal, Croàcia i Gran Bretanya. Més tard, altres organitzacions educatives i de recerca europees van interessar-se per la idea i van començar a unir-se a la infraestructura.

## Característiques tècniques

Eduroam és una infraestructura basada en el sistema proxy-server RADIUS, que utilitza l'estàndard 802.1X per permetre a qualsevol usuari d'Eduroam l'accés a la xarxa en qualsevol institució connectada a la iniciativa. Depenent de les polítiques locals de les institucions visitades, els participants d'Eduroam poden tenir accés a recursos addicionals, com per exemple impressores.
El rol de la jerarquia RADIUS és d'enviar les credencials de l'usuari que demana autenticació a la seva pròpia institució, on poden ser verificades i validades.
El Consorci de Serveis Universitaris de Catalunya (CSUC) participa en la iniciativa gestionant el servidor RADIUS central a l'Anella Científica, que permet portar a terme l'autenticació dels usuaris de forma distribuïda.

## Organització

Actualment l'Eduroam és una federació de federacions (confederació). Les federacions funcionen a nivell estatal, i estan connectades a una confederació regional. A l'Estat Espanyol la federació s'anomena eduroam ES, i està coordinada per RedIRIS. Aquesta federació forma part de la confederació regional europea eduroam Europe.

## Referències

* ↑ «Mapa d'institucions participants a Eduroam». [Consulta: 28 novembre 2018].
* ↑ «Institucions de l'Anella Científica que participen a Eduroam». Arxivat de l'original el 2016-05-22. [Consulta: 28 novembre 2018].
* ↑ «Breve historia de Eduroam en España», 2012. Arxivat de l'original el 2017-11-07. [Consulta: 15 juny 2016].
* ↑ Erik Dobbelsteijn «Inventory of 802.1X-based solutions for inter-NRENs roaming». TERENA Mobility Task Force, pàg. 10 p.
* ↑ «Normativa de mobilitat d'Eduroam». CSUC, pàg. 3 p. Arxivat de l'original el 2016-08-08 [Consulta: 15 juny 2016]. Arxivat 2016-08-08 a Wayback Machine.
* ↑ «Actualització en el servei d'Eduroam», 2015. [Consulta: 15 juny 2016].
* ↑ «Eduroam.org». [Consulta: 15 juny 2016].

## Enllaços externs

* Eduroam CAT: https://cat.eduroam.org/
* Eduroam ES: https://www.eduroam.es/
* Lloc web d'Eduroam (anglès): http://www.eduroam.org